ভুল বোঝাবুঝি থেকে মারাত্মক ঘটনা ভাবতে পারছে না বিহারের বেতিয়ার পুলিশ লাইন

ওয়েবডেস্ক: আইন (Law) যাদের হাতে, সেই হাতেই ঘটে গেল মর্মান্তিক ঘটনা। পুলিশের হাতে নিহত হলেন তারই সহকর্মী অপর এক পুলিশকর্মী (Police)। বিহারের (Bihar) চম্পারণের (Champaran) বেতিয়ার ঘটনা। রবিবার দুই পুলিশ সহকর্মীর মধ্যে তুমুল ঝগড়া হয়। এই অশান্তির জেরে এই মর্মান্তিক ঘটনা ঘটে। নিহত ওই কনস্টেবলের নাম সোনু কুমার (Sonu kumar)।

তিনি কাইমুর জেলার বাসিন্দা ছিলেন। অভিযুক্ত পুলিশকর্মী সর্বজিৎ কুমার, ভোজপুর জেলার বাসিন্দা। তাকে গ্রেফতার করা হয়েছে। পুলিশ সূত্রে জানা গেছে, নিহত ও অভিযুক্ত পুলিশ কর্মী দুজনেই পশ্চিম চম্পারণ জেলার হেডকোয়ার্টার বেতিয়ায় পোস্টেড ছিলেন।

আরও পড়ুন: ২০ মে দেশজুড়ে ধর্মঘট ডাক, মন্তব্য অনাদি সাহুর

চম্পারণ রেঞ্জের ডিআইজি জানিয়েছেন, শনিবার রাতের দিকে বেতিয়ার পুলিশ লাইনে এই ঘটনা ঘটে। প্রাথমিক তদন্তে জানা গেছে, সামান্য কথা কাটাকাটি থেকেই এই ভয়ঙ্কর ঘটনা ঘটে। নিজের সার্ভিস রিভলবার থেকেই সর্বজিৎ সিংকে গুলি করে সোনু। তার সার্ভিস রিভলবার থেকে এই ঘটনা ঘটেছে। ঘটনাস্থলেই মৃত্যু হয়েছে সোনুর। ঘটনার তদন্ত শুরু হয়েছে। ঘটনার পরেই নিজের সার্ভিস রিভলবার নিয়ে বিল্ডিংয়ের ছাদে উঠে গিয়েছিলেন সর্বজিৎ। কিন্তু পুলিশ দ্রুত গিয়ে তাকে গ্রেফতার করে।

উল্লেখ্য,সম্প্রতি সোনু ও সর্বজিৎ দুজনেই কিছুদিন আগে শিকতা থানা থেকে বদলি হয়ে বেতিয়ার পুলিশ লাইনে যোগ দিয়েছিলেন। এত অল্প সময়ের মধ্যে কি দুজনের মধ্যে কি এমন ঘটল, যা নিয়ে গোটা থানা হতবাক, একই সঙ্গে শোকস্তব্ধ অন্যান্য পুলিশ কর্মীরা। ঘটনার তদন্ত শুরু হয়েছে। দুজনের পরিবারকে খবর দেওয়া হয়েছে। ভুল বোঝাবুঝি থেকে মারাত্মক ঘটনা কল্পনা করতে পারেছে না বেতিয়ার পুলিশ লাইন।

দেখুন অন্য খবর;